BIONICLE: Escape from the Underworld

***Escape from the Underworld*** er en BIONICLE-kapitelbog, den tredje og sidste bog i BIONICLEs anden generation. Den er skrevet af Ryder Windham og blev udgivet 28. juni 28, 2016, og finder sted før begivenhederne i *En episk mission*.

## Synopsis

Kulta vågner i fangehullet under Ekimus smedje og bliver overhørt af Maskemageren, da han beder om hjælp fra sin Herre, Makuta. Andetsteds er Toaerne i gang med at genopbygge Maskemagernes By, idet Vizuna henvender sig til dem og Ekimu med en gruppe landsbyboere, der mistede to børn på deres rejse til byen. Gruppen på syv overlader arbejdet med at forsvare byen til Vizuna og de andre Vogtere og drager ud for at redde de unge, uvidende om, at en Kranieedderkop er i færd med at infiltrere byen. Heltene finder vej til en stor kløft skabt af begivenhederne i Makutas Forræderi, hvor Ekimu fortæller om sine gamle eventyr ombord på sit luftskib og diskuterer, hvor sært det føles at finde Okoto så forandret. Mens han er i gang med at udforske området, bliver Lewa fanget af en Kranieedderkop-styret høg og mister sin maske, og Pohatus forsøg på at redde ham bliver hurtigt forpurret.

Tilbage i byen genfinder Kranieedderkoppen Kultas maske og afleverer den til Kraniekværnerens celle, og efter at have genvundet den bliver Kulta distraheret fra sine hævntanker ved nyheden om, hvor Ekimu og Toaerne befinder sig. Han drager derefter ud med Kranieedderkoppen, mens Kraniebasker bliver ladt tilbage, og mens Toaerne følger høgen til et bjerg, hvor de konfronterer den og formår at befri den fra den Kranieedderkop, som havde styret den. Høgen flygter derefter, mens Toaerne og Ekimu rejser længere ind i hulerne under bjerget, blot for at blive fanget i en fælde. De er kommet endnu længere nede under jorden og bliver her konfronteret med en trussel fra Ekimus fortid: Kraniehærgerne, hvis forfædre Ekimu, Makuta og de gamle Vogtere engang kæmpede imod og drev ind i bjergene. Desværre har de overlevet tusinder af års indespærring og holder nu Lewa og de to børn til fange.

Kraniehærgerne befrier heltene for deres våben, før de fører dem til et stort colosseum, uvidende om, at deres leder Kulta er på vej tilbage til deres underjordiske by. Heltene og Ekimu lærer derefter deres angrebsmænds fulde historie at kende: efter deres nederlag i hænderne på Ekimu, Makuta og Vogterne, blev de opsøgt af Makuta og tilbudt muligheden om at slutte sig til ham, idet han overtog Okoto ved hjælp af Den Ultimative Kraftmaske. Men hans kamp med Ekimu og de resulterende ændringer i Okoto efterlod hærgerne fanget, indtil Kulta opdagede en passage, der førte ud derfra, og Kulta og hans folk kom til at give Ekimu skylden for deres fængsling. Heltene står derefter over for opgaven med at bekæmpe Kraniehærgerne på ordre fra hærgernes kommandør, Axato, som hurtigt bliver overrasket, da Gali udfordrer ham til den første kamp. Hun afslører derefter for de andre - men ikke for Kraniehærgerne, som taler et andet sprog - at hendes hensigt er at distrahere skurkene, mens hendes kammerater undslipper og redder Lewa og børnene.

Efter at have narret Axato, får Gali hurtigt overhånd i deres kamp, ​​men Kulta ankommer under kampen og angriber Ekimu, inden han bliver ramt af Onua. Kampen bryder derefter ud, da Kulta beordrer sit folk til at udslette Toaerne og Ekimu, som gør modstand med deres genvundne våben, mens de redder Lewa og børnene. Til sidst tvinger Kulta heltene til at standse, men Ekimu udfordrer ham til tvekamp med løftet om, at han ikke vil bruge sin Krafthammer, og at Toaerne ikke vil bruge deres våben mod Kulta. Kraniekværneren bliver opdager dog hurtigt et knusende smuthul i aftalen, da Ekimu låner Onuas jordskælvshammer og bruger den til at sende Kulta flyvende ind i byens loft, der begynder at kollapse. Toaerne og Ekimu flygter med de unge og forsegler derefter udgangen til byen, for at sikre, at Kraniehærgerne ikke kan vende tilbage i den nærmeste fremtid.

Da de vender tilbage til Maskemagernes By, genforener heltene de to drenge med deres familie og bliver selv genforenet med Vizuna, mens Kulta vågner op blandt murbrokkerne i sin by og beder Makuta om at hjælpe ham endnu en gang...uden ummiddelbart resultat.

## Personer

* Toaerne
* Maskemagerne
	+ Ekimu
	+ Makuta **(N)**
* Okotanere
	+ Ako
	+ Melea
	+ Oda
	+ Vogtere
		- Vizuna
* Kraniehærgere
	+ Axato
	+ Kulta, Kraniekværneren
	+ Kraniebasker
	+ Kraniehæren
		- Kraniescorpioer
		- En Kranieedderkop
		- Kranieedderkoppernes Hersker **(N)**
		- Kraniekrigerne **(N)**
* En unavngiven kæmpehøg

## Noter

* På trods af, at Lewa optræder i sin "Forener"-legetøjsform fra 2016 på bogomslagets forsiden og Terak på bagsiden, optræder Toaerne i fortællingen i deres "Mester"-sætformer fra 2015, og der optræder heller ingen af Elementvæsenerne.
* Melea, en kvindelig stenlandsbyboer introduceret i bogen, bliver på et tidspunkt fejlagtigt omtalt som et jordstammemedlem.

## Se også

* *Sagaguides/Okoto*

en:BIONICLE: Escape from the Underworld